b'\n_START_ARTICLE_\nGeminiano Montanari\n_START_SECTION_\n\xc5\xbdivljenje in delo\n_START_PARAGRAPH_\nOkoli leta 1667 je Montanari prvi ugotovil spremenljivost sija zvezde Algol (\xce\xb2 Perzeja). Verjetno so to zaznali \xc5\xbee pred njim. Ime zvezde v arab\xc5\xa1\xc4\x8dini, hebrej\xc5\xa1\xc4\x8dini in drugih jezikih\xc2\xa0\xc2\xbbzli duh\xc2\xab\xc2\xa0ali\xc2\xa0\xc2\xbbdemon\xc2\xab\xc2\xa0ka\xc5\xbee, da so nenavadno obna\xc5\xa1anje zvezde \xc5\xbee od nekdaj poznali. V zahodnem svetu so zgodnji opazovalci nasledili kr\xc5\xa1\xc4\x8dansko vztrajanje o nespremenljivosti Vesolja. Kasneje, leta 1782 je John Goodricke pravilno pojasnil mehanizem spreminjanja navideznega sija Algola._NEWLINE_Montanari je \xc5\xa1tudiral pravo v Firencah in diplomiral na Univerzi v Salzburgu. Leta 1662 ali 1663 je od\xc5\xa1el v Bologno, kjer je s pomo\xc4\x8djo okularnega mikrometra lastne izdelave zarisal to\xc4\x8dno karto Lune._NEWLINE_Opazoval je kapilarnost in prou\xc4\x8deval \xc5\xa1e druge probleme iz statike. Predlagal je, da je viskoznost teko\xc4\x8dine odvisna od oblike molekul._NEWLINE_Leta 1669 je na observatoriju v Panzanu pri Modeni nasledil Giovannija Domenica Cassinija, ki je na Colbertovo pro\xc5\xa1njo od\xc5\xa1el v Pariz. Tu je moral Montanari izdelati astrolo\xc5\xa1ki almanah. To je res storil leta 1665, vendar je vnesel namerno napako, saj je napisal almanah popolnoma naklju\xc4\x8dno, in s tem pokazal, da so lahko naklju\xc4\x8dne napovedi enake astrolo\xc5\xa1kim. V obdobju kmalu za Galilejem so znanstveniki, kot je bil Montanari, nastopili proti misti\xc4\x8dnim pogledom, kot jih je zagovarjal na primer Rossetti._NEWLINE_21. marca 1676 je Montanari poro\xc4\x8dal Halleyju o kometu._NEWLINE_Montanari se je leta 1679 preselil v Padovo, kjer je dobil slu\xc5\xbebo profesorja. Vsi zapisi o njem iz tega obdobja so zgubljeni. Ohranilo se je pismo iz leta 1682 o opazovanju Halleyjevega kometa. Pisal je tudi o ekonomiji, kjer je videl, da je zahteva po dolo\xc4\x8denem blagu stalna. Leta 1683 je pisal tudi o kovanju in vrednosti denarja.\n_START_SECTION_\nPoimenovanja\n_START_PARAGRAPH_\nPo njem se imenuje udarni krater Montanari na Luni s koordinatama 45,8 ju\xc5\xbeno; 20,6 zahodno.'